b'\n_START_ARTICLE_\nGravitar\n_START_SECTION_\nPelin kulku\n_START_PARAGRAPH_\nPelaaja kontrolloi pient\xc3\xa4 sinist\xc3\xa4 alusta ja peli alkaa kuvitteellisessa aurinkokunnassa, jossa pelaajalla on valittavanaan useampia erilaisia planeettoja. Kun pelaaja ohjaa aluksen valitsemaansa planeettaan, h\xc3\xa4nelle avautuu sivusta kuvattu maasto, jossa on sek\xc3\xa4 punaisia tykkitorneja, ett\xc3\xa4 sinisi\xc3\xa4 bensiiniyksik\xc3\xb6it\xc3\xa4. Peli-ideana on tuhota tykkitornit ja pit\xc3\xa4\xc3\xa4 yll\xc3\xa4 aluksen polttoainevarastoa. Jos polttoaine p\xc3\xa4\xc3\xa4see nollaan, peli loppuu heti._NEWLINE_Planeetan vetovoima vet\xc3\xa4\xc3\xa4 alusta kohti planeetan pintaa. Planeetat, jotka eiv\xc3\xa4t zoomanneet, vetiv\xc3\xa4t alusta kohti planeetan keskipistett\xc3\xa4. Kun ensimm\xc3\xa4inen kierros planeettoja (11 kappaletta) on pelattu l\xc3\xa4pi, vetovoima muuttuu hylkiv\xc3\xa4ksi, eli k\xc3\xa4\xc3\xa4nteiseksi. Kolmannessa vaiheessa maasto muuttuu n\xc3\xa4kym\xc3\xa4tt\xc3\xb6m\xc3\xa4ksi ja viimeisess\xc3\xa4, nelj\xc3\xa4nness\xc3\xa4, vaiheessa sek\xc3\xa4 n\xc3\xa4kym\xc3\xa4tt\xc3\xb6m\xc3\xa4ksi, ett\xc3\xa4 hylkiv\xc3\xa4ksi. T\xc3\xa4m\xc3\xa4n j\xc3\xa4lkeen peli alkaa uudelleen alusta._NEWLINE_Gravitarin jokaisessa aurinkokunnassa oli my\xc3\xb6s reaktori, joka toimi linkkin\xc3\xa4 seuraavaan tasoon. Reaktorin ytimen ampuminen ja onnistunut pako tuottaa bonuspisteit\xc3\xa4 ja 7500 yksikk\xc3\xb6\xc3\xa4 polttoainetta. Kahden ensimm\xc3\xa4isen tason j\xc3\xa4lkeen reaktori muuttui eritt\xc3\xa4in vaikeaksi, ja my\xc3\xb6hemmiss\xc3\xa4 tasoissa k\xc3\xa4yt\xc3\xa4nn\xc3\xb6ss\xc3\xa4 mahdottomaksi l\xc3\xa4p\xc3\xa4ist\xc3\xa4, pakoajan jatkuvasti v\xc3\xa4hentyess\xc3\xa4._NEWLINE_Pelin suunnittelijat Mike Hally ja Rich Adam kuvittelivat suunnitteluvaiheessa n\xc3\xa4kym\xc3\xa4tt\xc3\xb6mien kenttien olevan pelaajille niin vaikeita, ett\xc3\xa4 kukaan ei koskaan pystyisi pelaamaan peli\xc3\xa4 l\xc3\xa4pi. T\xc3\xa4m\xc3\xa4 kuvitelma osoittautui nopeasti v\xc3\xa4\xc3\xa4r\xc3\xa4ksi.\n_START_SECTION_\nEnn\xc3\xa4tykset\n_START_PARAGRAPH_\nYhdysvaltalainen Dan Coogan teki 12. joulukuuta 2006 uuden Gravitarin maailmanenn\xc3\xa4tyksen tuloksella 8\xc2\xa0029\xc2\xa0450 pistett\xc3\xa4. Pelin kesto oli 23 tuntia ja 15 minuuttia. Edellinen maailmanenn\xc3\xa4tys, joka kesti 24 vuotta, oli Ray Muellerin nimiss\xc3\xa4 joulukuulta 1982.\n_START_SECTION_\nTrivia\n_START_PARAGRAPH_\nGravitarin prototyypi oli nimelt\xc3\xa4\xc3\xa4n Lunar Battle. Gravitar k\xc3\xa4ytti samanlaista viiden napin ohjaussysteemi\xc3\xa4 kuin kolme muutakin Atarin peli\xc3\xa4, Asteroids, Asteroids Deluxe ja Space Duel._NEWLINE_Tuotantom\xc3\xa4\xc3\xa4r\xc3\xa4 oli 5420 yksikk\xc3\xb6\xc3\xa4._NEWLINE_Gravitarissa oli ainutlaatuinen enn\xc3\xa4tyslista. Se tallensi kolme ensimm\xc3\xa4ist\xc3\xa4 tulosta pelin muistiin ja riippuen enn\xc3\xa4tyksen suuruudesta, listan nimi muuttui. Enn\xc3\xa4tyslistoja oli kahdeksan: FLUNKY LIST, GUNNER LIST, CO-PILOT LIST, PILOT LIST, ACE PILOT LIST, KILLER PILOT LIST, PONTIUS PILATE LIST, GOTTA-BE-LUCKY LIST.\n_START_SECTION_\nPopulaarikulttuurissa\n_START_PARAGRAPH_\nGravitar-arcadepeli\xc3\xa4 on k\xc3\xa4ytetty rekvisiittana seuraavissa elokuvissa: James Bond 007: \xc3\x84l\xc3\xa4 Kielt\xc3\xa4ydy Kahdesti, V\xc3\xa4kivallan Vihollinen 4 ja Sotaleikit.\n_START_SECTION_\nVaikutteet\n_START_PARAGRAPH_\nGravitarin inspiroimia pelej\xc3\xa4 on ollut lukuisia. Tunnetuimpia ovat Thrust ja Oids.'